Hu-faq-vsfx-mcu

Webkonferencia meeting room használata MCU-ként
Leírás: a webkonferencia (Vidyo) rendszerben regisztrált fiókunk segítségével lebonyolíthatók többszereplős konferenciák, melyekhez akár rögzítést, illetve élő közvetítést is bekapcsolhatunk. Ilyen esetben a felhasználói fiókunkhoz tartozó tárgyalószobánk (meeting room) MCU-ként funkcionál.

Követelmények:

 * Érvényes webkonferencia (VidyoDesktop) fiók (amennyiben nem rendelkezik ilyennel, ezen a linken igényelhet saját fiókot ingyenesen)
 * Videokonferencia berendezés

Teendők:

 * 1) Derítsük ki a webkonferencia fiókunk azonosítóját. Ehhez indítsuk el számítógépünkön a VidyoDesktop alkalmazást, jelentkezzünk be a felhasználónevünkkel és jelszavunkkal. A megjelenő ablak "MY CONTACTS" felületén keressük ki a saját nevünket, és kattintsunk rá. A felugró ablakban találhatjuk az "Extension" mezőt. Az itt látható számot jegyezzük fel, ez lesz a fiókunk azonosítója.
 * 2) Hívjuk fel a videokonferencia berendezésről a VidyoDesktop fiókhoz tartozó szobánkat! Ennek hívószáma: 00365515[webkonferencia fiókunk azonosítója]. Például, ha a fiókunk azonosítója 9876, akkor a szoba hívószáma: 003655159876.
 * 3) Adjuk meg a szobánk hívószámát a konferencia vagy a meeting room többi résztvevőjének, hogy ők is behívhassanak!

Limitációk:

 * a webkonferencián keresztül bonyolított hívások nem HD felbontásúak
 * a rendszeren időbeli erőforrás foglalásra nincs lehetőség.

Webkonferencia fiók használata az MCU erőforrásba (konferencia, meeting room) való behívásra
Leírás: amennyiben mindenképpen szükséges, hogy az MCU-n lévő konferenciába vagy meeting room-ba hívjunk be, erre használhatjuk a webkonferencia kliensünket (VidyoDesktop).

Követelmények:

 * Érvényes foglalás (konferencia, meeting room) az MCU foglaló rendszerben
 * Érvényes webkonferencia (VidyoDesktop) fiók (amennyiben nem rendelkezik ilyennel, ezen a linken igényelhet saját fiókot ingyenesen)
 * Videokonferencia berendezés

Teendők:

 * 1) Derítsük ki a webkonferencia fiókunk azonosítóját. Ehhez indítsuk el számítógépünkön a VidyoDesktop alkalmazást, jelentkezzünk be a felhasználónevünkkel és jelszavunkkal. A megjelenő ablak "MY CONTACTS" felületén keressük ki a saját nevünket, és kattintsunk rá. A felugró ablakban találhatjuk az "Extension" mezőt. Az itt látható számot jegyezzük fel, ez lesz a fiókunk azonosítója.
 * 2) Hívjuk fel a videokonferencia berendezésről a VidyoDesktop fiókhoz tartozó szobánkat! Ennek hívószáma: 00365515[webkonferencia fiókunk azonosítója]. Például, ha a fiókunk azonosítója 9876, akkor a szoba hívószáma: 003655159876.
 * 3) Lépjünk be VidyoDesktop szobánkba, ezt az 1-es pontban felugró felületen látható "Connect to your Room" gombra kattintással érhetjük el.
 * 4) A feljövő felület alsó sávjában található gombsor bal szélső gombjának ("Show Participants") aktiválásával nyissuk meg a szoba résztvevőinek listáját.
 * 5) A megjelenő bal oldali felület tetején elérhető "Invite others to join this conference" gomb megnyomását követően írjuk be az MCU erőforrás hívószámát a "Search Contacts" mezőbe, majd kattintsunk a mező alatti találati listában megjelenő hívószámra. Ha ezt megtettük, az ablak bal alsó sarkában lévő "Invite (1)" gomb aktívvá válik, nyomjuk meg. A kapcsolat felépül az MCU és a videokonferencia között, a webkonferencia segítségével.
 * 6) Amikor véget ér a megbeszélés, a VidyoDesktop szobánk résztvevőit listázó felületen (ld. előző pont) távolítsuk el az MCU-t a résztvevők közül (az egérkurzort húzzuk rá az MCU résztvevőre, majd nyomjuk meg a piros színű "Disconnect" gombot).

Limitációk:

 * a webkonferencián keresztül bonyolított hívások nem HD felbontásúak
 * a prezentáció küldése és fogadása a fent alkalmazott módon nem lehetséges a videokonferencia eszközön. Helyette azt javasoljuk, hogy a tartalmat saját számítógépünkről ne videokonferencia berendezés használatával, hanem a VidyoDesktop használatával küldjünk, illetve fogadjunk.

Útmutató
A VidyoDesktop használatáról szóló magyar nyelvű felhasználói útmutatónkat ezen a linken találja.